stanford-oval/wikipedia huggingface dataset:
פול אדינגטון
הערות שוליים

↑  Birth registered (as "Paul Clark Eddington") in Paddington Registration District in the third quarter of 1927. Eddington gave his place of birth as St John's Wood in a Desert Island Discs interview with Roy Plomley in August 1981.
1 2 3  Benedick, Adam (7 בנובמבר 1995). "OBITUARY: Paul Eddington". The Independent. נבדק ב-12 ביוני 2014. {{cite news}}:  (עזרה)
↑  Pinafore
↑  Brooke, Michael. "Henry IV (1995)". BFI Screenonline. נבדק ב-10 ביוני 2015. {{cite web}}:  (עזרה)
1 2  Mackinnon, Ian (1 ביוני 1994). "Actor reveals he has rare skin cancer: 'Yes Minister' star refuses to let illness remove him from centre-stage". The Independent. {{cite news}}:  (עזרה)
↑  Supplement to The London Gazette, 31 December 1986, p. 8, accessed on 9 December 2013
↑  Face to Face with Jeremy Isaacs, shows an excerpt.
↑  "Tributes flow for Paul Eddington, 'a brave man and a fine actor'". The Independent. 7 בנובמבר 1995. נבדק ב-2014-07-22. {{cite news}}:  (עזרה)
| --- | --- |
בקרת זהויות :  NLI: 987007337262205171  PLWABN: 9810620352605606  BNE: XX1798362  BnF: cb140667548 (data)  GND: 119432803  ISNI: 0000 0000 6302 3323  LCCN: n84039603  MusicBrainz: e6b42996-07dc-4318-adf0-665ebcb2b1ec  NKC: pna2009525788  NTA: 138497478  VIAF: 51894783   WorldCat (עם VIAF): 51894783
פארק ליין

| --- | --- |

מבט לכיוון צפון
 מידע כללי
 על שם:  הייד פארק 
 אורך:  0.7 מיל 
 מיקום
 עיר:  לונדון
 רובע:  הסיטי של וסטמינסטר
 שכונה:  מייפייר
 רחובות מסתעפים:  פינת הייד פארק, Deanery Street, Culross Street, Aldford Street, Stanhope Gate, Bayswater Road, Curzon Street, Pitt's Head Mews, Upper Grosvenor Street, Old Park Lane, Green Street, רחוב אוקספורד, South Carriage Drive, South Street, Upper Brook Street, Mount Street, Cumberland Gate 
 קואורדינטות:  51°30′31″N 0°09′17″W﻿ / ﻿51.508541666667°N 0.15480555555556°W﻿ / 51.508541666667; -0.15480555555556
  מפת מיקום  מפה מפורטת   (למפת לונדון מוגדלת) קנט סארי ברקשייר בקינגהאם הרטפורדשייר אסקספארק ליין(למפת לונדון רגילה) קנט סארי בר. בקי. הרטפורדשייר אסקספארק ליין(למפת הסיטי של וסטמינסטר רגילה) הפרלמנט הבריטיפארק ליין(למפת הסיטי של וסטמינסטר מוגדלת) הפרלמנט הבריטיפארק ליין  he tabBackground:;tabBorder:#aaa;defaultTab:0;
 
פארק ליין (באנגלית: Park Lane) הוא רחוב העובר לאורך צידו המזרחי של הייד פארק בין פינת הייד פארק למארבל ארץ', בסיטי של וסטמינסטר, לונדון.
רחוב פארק ליין (כביש A202) מתחיל מדרום במפגש עם אי התנועה של פינת הייד פארק במפגש עם רחוב פיקדילי, רחוב נייטסברידג' דרך קונסטיטושן וגרוסוונור פלייס. בהמשך הרחוב הוא נפגש בין היתר עם רחוב גרוסוונור עליון ורחוב ברוק עליון. בחלקו הצפוני מסתיים הרחוב באי התנועה של מארבל ארץ' במפגש עם רחוב אוקספורד, דרך אדג'וור (כביש A5) ודרך בייסווטר. בנקודה הצפונית והדרומית של הרחוב ממוקמות שתי תחנות הרכבת התחתית של לונדון מארבל ארץ' ופינת הייד פארק.
הרחוב באורך 1.2 קילומטרים ומכיל בתים פרטיים לצד מלונות יוקרתיים המוצבים בצד המזרחי של הרחוב, בעוד בצידו המערבי נמצא הייד פארק. כבר מהמאה ה-18 נחשב הרחוב ליוקרתי מאוד עם הנוף לתוך הייד פארק, לכן ניתן למצוא לאורך הרחוב מבנים יוקרתיים ואחוזות מרשימות. בשנות ה-60 של המאה ה-20 הורחב הרחוב לכדי שלושה נתיבים, מה שהפך אותו לכביש סוען ורועש והרחיק את הבתים מנוף הפארק, אך עם זאת לא נפגעה יוקרתו של הרחוב.
הרחוב, לכל אורכו, מהווה חלק מהדופן המערבי של כביש הטבעת הפנימי של לונדון.
אתרים עיקריים לאורך הרחוב

מלון אינטרקונטיננטל לונדון פארק ליין
מלון הילטון לונדון פארק ליין: המלון הוקם בשנת 1963 ומתנשא לגובה 101 מטרים.
מלון דורצ'סטר
מלון בית גרוסוונור: בית גרוסוונור שימש בעבר את דוכסי וסמינסטר ונחשב לאחת האחוזות הפרטיות הגדולות בעיר. בשנות ה-20 נהרס הבניין ובמקומו נבנה במקום המלון.
האנדרטה לבעלי חיים במלחמה: אנדרטה לזכר חיות ששירתו את הצבא הבריטי במלחמות השונות.
ערפיח געשי

ערפיח געשי מעל בית הספר התיכון קילקהי באי הוואי
ערפיח געשי הוא סוג של זיהום אוויר שמתרחש כאשר גופרית דו-חמצנית, גזים אחרים וחלקיקים הנפלטים מהר געש מתפרץ מגיבים לחמצן ולחות בנוכחות אור השמש. התופעה נפוצה באיי הוואי, הר הגעש קילוואה באי הוואי מתפרץ ללא הפסקה מאז 1983, ולכן השם המקובל בעולם לתופעה - ווֹג (vog) - מקורו באנגלית, והוא הלחם בסיסים של המילים volcanic smog, כלומר ערפיח געשי. על פי מדידות שנערכו ביוני 2008 פולט קילוואה לאוויר בין 2,000 ל-4,000 טון גופרית דו-חמצנית מדי יום.
תיאור

ערפיח געשי נוצר כאשר גזים הנפלטים מהר געש (בעיקר תחמוצות של גופרית) מגיבים בנוכחות אור השמש לחמצן וללחות. התוצרים כוללים חומצה גופרתית וסולפטים אחרים. ערפיח געשי מורכב מתערובת של גזים וחלקיקים המסוכנת לאדם מאשר כל רכיב בפני עצמו ומקשה על מחקר התופעה.
השוואה בין ערפיח לערפיח געשי

ערפיח געשי שונה מערפיח. ערפיח געשי נוצר כאשר תחמוצות גופרית הנפלטות מהר געש מגיבים עם לחות על מנת ליצור תרסיס. תרסיס זה מפזר אור ולכן הערפיח הגעשי נראה לעין. ערפיח נוצר בעיקר מבעירה חלקית של דלק המגיבה לתחמוצות חנקן ואוזון המופק מתגובה של פחמן חד-חמצני לאור השמש. התוצאה של תגובות כימיות אלו אף היא תרסיס הנראה לעין.
כשרמת הערפיח באוויר גבוהה השמים נראים בגוון אפור צהבהב משום שגוון תחמוצות החנקן הוא צהוב. בניגוד לכך, תחמוצות הגופרית הן חסרות צבע והגוון של ערפיח געשי הוא אפור. גם כשהערפיח הגעשי מתפוגג עלולים להישאר בשמים כתמים אפורים של ערפיח געשי שנלכד בשכבת האינוורסיה.
סכנות

מרבית המחקרים על ערפיח געשי התבצעו באזורים בהם הערפיח הגעשי נוצר באופן טבעי, ולא בתנאי מעבדה. ערפיח געשי מכיל תרכובות כימיות היכולות להזיק לסביבה, ולבריאותם של צמחים, בעלי חיים ובני אדם. גודל החלקיקים המרכיבים את הערפיח הגעשי קטן מספיק על מנת שבנשימה הם יכולים להצטבר בריאות ומכיוון שאופיים חומצי הם יכולים להזיק לריאות ולפגוע בתפקודן. בין התסמינים הבולטים: כאבי ראש, עיניים דומעות, כאבי גרון, קשיי נשימה (כולל התקפת קצרת), תסמינים של מחלה דמוית שפעת, ועייפות כללית. תופעות אלו בולטות במיוחד בקרב אנשים הסובלים מקשיי נשימה וילדים.
טיפות זעירות של חומצה גופריתית יוצרות גשם חומצי. הגשם החומצי מסוגל להמיס עופרת המצויים בגגות ובמערכות אינסטלציה במסמרים, בצבע, בנקודות ריתוך וכו'. העופרת המומסת עלולה להוות סיכון בריאותי אם היא חודרת למי שתייה של מערכות שנועדו ללכוד מי גשמים.
הסכנה קיימת גם לצמחים שבהם עלולה החומצה הגופרתית לגרום לכוויות בעלים, וחקלאים דיווחו על אובדן יבולים כתוצאה מתופעה זו. לעומת זאת אין דיווחים על פגיעות בחיות משק כתוצאה מערפיח געשי.
ערפיח געשי בדרך כלל גורם להגבלות של הראיה וגורם לסיכון הן עבור נהגי מכוניות והן לתעבורה האווירית והימית.
ערפיח געשי בהוואי

גזים נפלטים מהר הגעש קילוואה בהוואי משלושה אתרים: לוע האלמאומאו (Halemaʻumaʻu) בפסגת קילוואה, חרוט האפר של פּוּ אוֹאוֹ (Puʻu ʻŌʻō) ולאורך קו החוף באזור בו לבה הזורמת מרצועת הבקעים המזרחית נשפכת לאוקיינוס. תימרות העשן והגזים יוצרים שמיכה של ערפיח געשי שיכולה לעטוף את האי כולו. הערפיח הגעשי משפיע בעיקרי על חוף קוֹנה (Kona) בצידו המערבי של האי הוואי כאשר רוחות הסחר דוחפות את הערפיח הגעשי לדרום מערב והרוחות הדרומיות דוחפות אותו צפונה במעלה חוף קוֹהלה (Kohala) בחלקו הצפון מערבי של האי.
עם זאת, בתקופות ממושכות של סערות החורף עלולה הרוח הדרומית מערבית לדחוף את הערפיח הגעשי לחלקו המזרחי של האי, ובמקרים נדירים אף לאיים נוספים בארכיפלג. במקרים אלו עד שהערפיח הגעשי מגיע לאיים אחרים מרבית הגופרית הדו-חמצנית מתפוגגת כשבנתיבו משאיר הערפיח מאחוריו אפר, עשן ואמוניה.
פליטת הגופרית הדו-חמצנית התגברה החל מ-12 במרץ 2008 כאשר נפער לוע חדש פעיל בקילוואה. הגידול ברמת הערפיח הגעשי גרמה לפינוי אוכלוסייה ולנזק ליבולים. בקיץ 2008 הוגדר מחוז הוואי כאזור אסון בשל הפגיעה ביבולים חקלאיים.
הערות שוליים

1 2 3  "Frequently Asked Questions about Air Quality in Hawaiʻi". on USGS web site. U.S. Geological Service.
↑  "Vog: A Volcanic Hazard" on USGS web site
↑  Vog Taints Maui Skies
תימרות עשן געשיות כפי שנצפו ממעבורת החלל אטלנטיס
ערפיח פוטוכימי

העיר האסורה בבייג'ינג תחת ערפיח
ערפיח פוטוכימי הוא ערפיח שאינו נגרם כמקובל משריפת פחם, אלא נובע מזיהום אוויר הנגרם מפליטות של כלי רכב ושל תעשייה, שנפלטים לאטמוספירה ומקיימים בה תגובות כימיות עם מזהמים אחרים, בעקבות חשיפה לקרינת השמש (בעיקר בימים חמים).
ערפיח בדרך כלל נוצר כתוצאה מתגובות פוטו-כימיות הכוללות תרכובות אורגניות נדיפות (VOC) וחומרים מזהמים (בעיקר תחמוצות חנקן או חומצה חנקתית) אשר בנוכחות אור השמש גורמות להיווצרותו של אוזון נמוך מזיק.
התנאים להיווצרות ערפיח פטרוכימי

אזורים מזוהמים-מרכזים עירוניים שנוסעים בהם כלי רכב רבים ונמצאים גם מפעלי תעשייה באזור
קרינת שמש
אזור כלוא-ללא רוחות
מאפייני התופעה

ערפל חום בעל ריח חריף.
הגורמים להיווצרות ערפיח פטרוכימי

תגובות כימיות בין חומרים שנפלטים משריפת דלקים, תגובות אלו מתבצעות באמצעות האנרגיה של קרינת השמש.
מיהם אותם חומרים? וכיצד הם נוצרים?
תחמוצות חנקן (NOXׂ)- אינם חלק ממרכיבי הדלק אלא תגובה כימית בין חמצן לחנקן שבאוויר בעקבות הטמפרטורות הגבוהות שנוצרות בזמן שריפת דלקים במכוניות או תחנות כוח.
פחמימנים- נוצרים בעיקר כתוצאה משריפה לא מלאה של דלק.
באמצעות קרינת השמש מתרחשות תגובות בין החומרים האלו ונוצר הערפיח הפוטוכימי.
הערפיח הפוטוכימי מורכב מתערובות של חומרים מחמצנים שהרכיב העיקרי בהם זה האוזון.
הסכנות של הבאים במגע עם הערפיח הפוטוכימי הם גירויים בעיניים והפרעות בדרכי הנשימה.
הפתרונות לבעיות אלו: שקיעת החמה וארובות גבוהות.
ראו גם

גשם חומצי
הידלדלות שכבת האוזון
הערות שוליים

↑  אבישי חאליסי, מהו ערפיח, באתר e-mago
| --- | --- |
בקרת זהויות :  NLI: 987007543641405171  NDL: 01035725  NKC: ph602158
פאבליק אנמי

| --- | --- |

פאבליק אנמי ב-2006
 מקום הקמה:  לונג איילנד 
 מוקד פעילות:  לונג איילנד, ניו יורק, ארצות הברית
 תקופת הפעילות:  מ-1982
 סוגה:  היפ הופ
 חברת תקליטים:  דאף ג'אם / קולומביה
 פרסים והוקרה:  היכל התהילה של הרוק אנד רול (2013) 
 אתר רשמי
 פרופיל ב-IMDb
 חברים
 צ'אק די   דיג'יי לורד  פרופסור גריף  פלייבור פלייב  S1W
 חברים לשעבר
 טרמינטור X   סיסטר סולג'ה
 
פאבליק אנמי (באנגלית: Public Enemy, מילולית: אויבי הציבור) הוא הרכב הארדקור היפ הופ מלונג איילנד, ניו יורק. ההרכב ידוע בטקסטים הפוליטיים הבוטים שלו, הכוללים מחאה והתייחסות לקיפוח האוכלוסייה האפרו-אמריקאית בארצות הברית. פאבליק אנמי הביאו את סגנון ראפ המחאה לזרם המרכזי בסצנת ההיפ הופ ושכללו את השימוש במקצבי ג'אז ופאנק.
עד שנת 1999 הדיג'יי והמפיק של ההרכב היה נורמן רודג'רס (המכונה "טרמינטור X") . הוא עזב לאחר שרב עם חברי ההרכב בגלל הערה אנטישמית. זמן קצר לאחר מכן הצטרפה במקומו זמרת בשם "סיסטר סולג'ה" אך כיום היא כבר לא חברה בהרכב.
דיסקוגרפיה

1987: Yo! Bum Rush the Show
1988: It Takes a Nation of Millions to Hold Us Back
1990: Fear of a Black Planet
1991: Apocalypse 91... The Enemy Strikes Black
1994: Muse Sick-n-Hour Mess Age
1998: He Got Game
1999 There's a Poison Goin' On
2002 Revolverlution
2005: New Whirl Odor
2006: Rebirth of a Nation
2007: How You Sell Soul to a Soulless People Who Sold Their Soul?
2012: Most of My Heroes Still Don't Appear on No Stamp
2012: The Evil Empire of Everything
2015: Man Plans God Laughs
לקריאה נוספת

מישל נוריס, גם אני אמריקאי, נשיונל ג'יאוגרפיק ישראל, גיליון 221, אוקטובר 2016
ערפול מוחי

|  סיווגים |
| --- | --- |
 ICD-11:  MB20.2 
 
ערפול מוחי הוא הרגשת מוח ערפילי שמתרחש כאשר אדם מעט פחות ערני (אנ') ומודע מהרגיל. הוא לא מודע לזמן ולסביבה ואינו קשוב.
רקע

ערפול מוחי הוא המאפיין הפתוגנטי (אנ') העיקרי של דליריום. המדריך האבחוני והסטטיסטי להפרעות נפשיות (DSM) השתמש במונח בהגדרתו לדליריום. ערפול מוחי עשוי להיות פחות חמור מדליריום בספקטרום של הכרה מופחתת (אנ').
אין בדיקה ספציפית לערפול מוחי. לכן, האבחנה תלויה בהתרשמות סובייקטיביות של הרופא. ה-DSM-IV-TR מורה לרופאים לרשום דליריום תחת הקטגוריה השונות של "הפרעה קוגניטיבית" (אנ').
פסיכופתולוגיה

המודל הרעיוני של ערפול מוחי הוא של חלק מהמוח המווסת את "הרמה הכוללת" של חלק התודעה במוח, האחראי על המודעות לעצמך ולסביבה. אטיולוגיות שונות מפריעות לחלק המווסת הזה של המוח, שבתורו משבש את "רמת התודעה הכוללת". מערכת זו של מעין הפעלה כללית של התודעה מכונה "ערות".
עם זאת, ערפול מוחי לא בהכרח מלווה בישנוניות (אנ'). מטופלים עשויים להיות ערניים אך עדיין יש להם ערפול מוחי. ירידה ב"ערות" אינה בדיוק שם נרדף לנמנום. האחד הוא שלב בדרך לתרדמת, השני בדרך לשינה שהוא שונה מאוד.
האדם המושפע חווה תחושה סובייקטיבית של ערפול מוחי המתוארת במילותיו של המטופל עצמו כתחושת ערפל. מטופל אחד תיאר ש"נעשה ערפילי (אנ')... קווי המתאר היו די מטושטשים". אנשים הסובלים מערפול מוחי משווים את החוויה לזו של חלום מכיוון שכמו בתודעה בחלום, תשומת הלב, ההתמצאות בזמן ומקום, התפיסות והמודעות מופרעות. ברברה שילדקרוט, MD, פסיכיאטרית מוסמכת בבית הספר לרפואה באוניברסיטת הרווארד תיארה את החוויה הסובייקטיבית של ערפול מוחי, לאחר שנטלה מנה אחת של אנטיהיסטמין. היא תיארה תחושה של אי אמון בשיקול הדעת שלה ומודעות עמומה, בלי לדעת כמה זמן עבר. ערפול התודעה אינו דהפרסונליזציה (אנ') אף על פי שאנשים המושפעים משניהם משווים את החוויה שלהם לזו של חלום. מבחנים פסיכומטריים מייצרים עדויות מועטות לקשר בין ערפול התודעה לבין דה-פרסונליזציה.
ערפול מוחי עשוי להשפיע על הביצועים כמעט בכל משימה קוגניטיבית. כפי שניסח זאת חוקר, "צריך להיות ברור שהכרה אינה אפשרית ללא מידה סבירה של עוררות." קוגניציה כוללת תפיסה, זיכרון, למידה, תפקודים ביצועיים, שפה, שליטה מוטורית, קשב ומהירות מחשבה. עם זאת, המשמעותיים ביותר הם חוסר תשומת לב, חריגות בתהליך החשיבה, הפרעות בהבנה ובעיות שפה. היקף הליקוי משתנה מכיוון שחוסר קשב עלול לפגוע במספר תפקודים קוגניטיביים. אנשים הסובלים מערפול מוחי עשויים להתלונן על שכחה, בלבול, וחוסר יכולת לחשוב.
מחלות

קצב קוגניטיבי איטי (אנ') קשור לערפול מוחי.
חולים המתאוששים מ-COVID-19 מדווחים שהם חווים "ערפל מוחי", שיכול לשקף מגוון רחב של תסמינים נוירולוגיים ופסיכולוגיים הקשורים ל-COVID-19 (אנ').
אנשים רבים עם דאבת חווים בעיות קוגניטיביות כתוצאה מערפול מוחי, שעלולות להיות כרוכה בפגיעה בריכוז, בעיות בזיכרון לטווח קצר וארוך, גיבוש זיכרון לטווח קצר, פגיעה במהירות הביצוע, חוסר יכולת לבצע ריבוי משימות, עומס קוגניטיבי, וטווח קשב (אנ') מופחת. כ-75% מחולי דאבת מדווחים על בעיות משמעותיות בריכוז, בזיכרון ובריבוי משימות. מטא-אנליזה משנת 2018 מצאה שההבדלים הגדולים ביותר בין חולי דאבת לנבדקים בריאים היו בעיכוב התגובה (אנ'), זיכרון ומהירות העיבוד (אנ'). רבים מאלה הם גם תסמינים שכיחים של הפרעת קשב וריכוז, ושני המצבים נקשרו באמצעות מחקרים, עד כדי כך שאבחנה של דאבת הוצעה כאינדיקציה לבדיקת הפרעות קשב וריכוז.
בתסמונת התשישות הכרונית, הקריטריונים המומלצים של ה-CDC לאבחנה כוללים את אחד מהתסמינים הבאים:
בעיות בחשיבה ובזיכרון (ערפול מוחי)
בעמידה או בישיבה זקופה: סחרחורת, חולשה, עילפון או שינויים בראייה (אי סבילות אורתוסטטית (אנ'))
התסמונת הנוירולוגית של מחלת ליים קשורה בין השאר עם זיכרון בעייתי וקשיים קוגניטיביים. ליים יכול לגרום לדלקת מוח (אנ') כרונית הדומה לטרשת נפוצה. הוא עלול לכלול ליקוי קוגניטיבי, ערפל מוחי, מיגרנות, בעיות שיווי משקל ובעיות אחרות.
פיינאפל אקספרס

ערך זה עוסק בסרט מ-2008. אם התכוונתם לתופעה אקלימית, ראו .
| --- | --- |

 בימוי:  דייוויד גורדון גרין 
 הופק בידי:  ג'אד אפאטו 
 תסריט:  ג'אד אפאטו, סת' רוגן, אוואן גולדברג
 עריכה:  קרייג אלפרט 
 שחקנים ראשיים:  סת' רוגן, ג'יימס פרנקו, גארי קול, רוזי פרז, קרייג רובינסון, אמבר הרד, קווין קוריגן, דני מקברייד
 מוזיקה:  גרים רוול 
 צילום:  טים אור 
 מדינה:  ארצות הברית 
 חברת הפקה:  סרטי קולומביה, Apatow Productions 
 חברה מפיצה:  Columbia Pictures
 שיטת הפצה:  וידאו על פי דרישה 
 הקרנת בכורה:  6 באוגוסט 2008
 משך הקרנה:  112 דקות
 שפת הסרט:  אנגלית 
 סוגה:  סרט חבר'ה, סרט קומדיה, סרט פעולה, stoner film, סרט פשע 
 תקציב:  25,000,000 דולר
 הכנסות:  101,624,843 דולר
 הכנסות באתר מוג'ו:   pineappleexpress
 אתר רשמי
 דף הסרט ב־IMDb
 
פיינאפל אקספרס (באנגלית: Pineapple Express) הוא סרט משנת 2008 שבוים על ידי דייוויד גורדון גרין, נכתב על ידי סת' רוגן ואוון גולדברג ובכיכובם של רוגן עצמו וג'יימס פרנקו.
המפיק ג'אד אפאטו, שעבד קודם לכן עם רוגן וגולדברג על הסרטים "הדייט שתקע אותי" ו"סופרבאד - חרמן על הזמן", השתתף בכתיבת העלילה.
הסרט יצא לאקרנים ב-6 באוגוסט 2008. ג'יימס פרנקו היה מועמד לפרס גלובוס הזהב על משחקו בסרט זה.
תקציר עלילה

דייל דנטון (סת' רוגן) הוא בחור בן 25 שמשתמש במריחואנה באופן קבוע ומתפרנס מהגשת צווי התייצבות לבית משפט.
הוא מגיע לביקור אצל סוחר הסמים שלו, סול סילבר (ג'יימס פרנקו) על מנת לרכוש מריחואנה.
דייל מספר ששם האדם הבא שהוא הולך להגיש לו צו נקרא טד ג'ונס וסול אומר שייתכן שהוא מכיר אותו.
לאחר מכן דייל נוסע לבית של טד ושם הוא עד כיצד שוטרת, קרול ברייזר (רוזי פרז), וטוד יורים למוות באדם אסייתי.
בשלב זה דייל נכנס לפאניקה ונמלט מהמקום אבל משאיר אחריו בזירה פילטר של הג'וינט שלו שהכיל מריחואנה מסוג נדיר בשם "פיינאפל אקספרס" (אננס אקספרס).
טד מצליח לזהות את סוג המריחואנה הזו ושולח את שני הבריונים שלו, בודלופסקי ומאתסון (קווין קוריגן וקרייג רובינסון)
הישר לסוחר סמים בשם רד (דני מקברייד), שמספר שהוא מכר את הסם רק לסול.
דייל מגיע בבהלה לדירה של סול ומבין ממנו שטד הוא סוחר סמים מסוכן וייתכן שהוא יצליח לעלות על כך שהסם הגיע מסול.
יחד הם בורחים ליער בזמן שהבריונים של טד מכריחים את רד לקבוע פגישה בינו לסול.
דייל וסול נרדמים באוטו של דייל ומתעוררים לגלות שהם איחרו והחמיצו את הפגישה עם רד.
הם עוזבים את היער ומגיעים לבית של רד, בתקווה לגלות האם טד הצליח לעלות עליהם.
רד אומר שטד לא אחריהם אבל דייל מבין שהוא משקר ומתחיל קטטה שבסופה רד מאבד את ההכרה.
הם מעירים את רד ומענים אותו עד שהוא מספר להם שטד גילה מי הם ומתכוון לרצוח אותם.
לאחר מכן הם מחליטים להימלט מהעיר.
על מנת לממן את האוטובוס שעוזב את העיר, סול ודיל מוכרים מריחואנה מסוג פיינאפל אקספרס.
שוטרת שמגיעה למקום עוצרת את דייל על מכירת מריחואנה והוא מנסה לשכנע אותה שהשוטרת ברייזר משוחתת.
בעזרת תכסיס מתוחכם מצליח סול לגרום לשוטרת לצאת מהניידת וגונב את הרכב,
הוא טוען שעשה זאת כי חשב שזו הייתה השוטרת ברייזר.
באותו הזמן השוטרת ברייזר שומעת בקשר על המעצר של דייל והיא יוצאת למרדף בהילוך מהיר אחריהם.
דייל וסול מצליחים להימלט אך מתחילים להתווכח בשל הסיטואציה שבה הם נמצאים.
הם מחליטים להיפרד וסול הולך לבקר את סבתא שלו בבית האבות שלה.
בבית האבות הבריונים של טד חוטפים את סול וכולאים אותו מתחת לאסם.
דייל משכנע את רד לעזור לו לחלץ את סול אבל רד נסוג ברגע האחרון.
התוכנית של דייל לא מצליחה והוא נתפס. בזמן שדייל וסול מוחזקים כבני ארובה הם משלימים ומתכננים כיצד לברוח.
לפתע, כנופיית סמים אסייתית שמתחרה בכנופיה של טד מתקיפה את האסם,
זאת כנקמה על כך שטד והשוטרת ברייזר רצחו את אחד מחברם.
דייל וסול מצליחים להשתחרר אבל נתפסים על ידי מאתסון.
מאתסון מחורר את האוזן של סול ביריית אקדח אבל סול מצליח להשתלט עליו.
סול ודייל יוצאים מהחדר בו הוחזקו ומצטרפים לקרב שמתחולל באסם.
מאתסון יורה בבודלופסקי והורג אותו על כך שסירב לירות בסול. אחר כך הוא מיד פונה לכיוון סול
אבל בדיוק אז רד פורץ עם רכבו לאסם ומוחץ את מאתסון.
בו זמנית, מתרחש מאבק ארוך בין דייל לטד שמסתיים במותו של טד.
במקום אחר באסם אחד האסייתים מפעיל פצצה שמתחילה לשרוף את כל המקום.
השוטרת ברייזר יורה ברד והרכב שלו מתפוצץ ונופל עלייה.
ההתפוצצות גורמת לסול לאבד הכרה אבל דייל מוצא אותו וסוחב אותו החוצה מהאסם הבוער.
רד, איכשהו עדיין בחיים, מצליח גם כן להימלט ומשלים איתם.
בהמשך הם אוכלים במסעדה ומדברים על ההרפתקאה שחוו.
בסוף אמא של סול אוספת אותם ולוקחת אותם לבית החולים.
דמויות

סת' רוגן בתור דייל דנטון
ג'יימס פרנקו בתור סול סילבר
דני מקברייד בתור רד
קווין קוריגן בתור בודלופסקי
קרייג רובינסון בתור מאתסון
גארי קול בתור טד ג'ונס
רוזי פרז בתור השוטרת קרול ברייזר
קן ג'ונג בתור קן
אמבר הרד בתור אנג'י אנדרסון
אד בגלי ג'וניור בתור רוברט אנדרסון
נורה דאן בתור שאנון אנדרסון
ג'ו לו טרוליו בתור מר אדוארדס
קלאו קינג בתור השוטרת ברבר
ביל היידר בתור מילר
ג'יימס רימר בתור בראט
הפקה

על פי המפיק ג'אד אפאטו, ההשראה לסרט הייתה הדמות פלוייד מהסרט "רומן על אמת" אותה גילם בראד פיט.
אפאטו חשב ש"זה יהיה מצחיק לעשות סרט בו נוכל לעקוב אחר הדמות הזו מחוץ לדירה שלו ולראות איך רודפים אחריו פושעים".
על פי רוגן תקציב ההפקה האידיאלי היה 40 מיליון דולר אבל בגלל הנושא - "סרט על סמים" - כפי שתיאר זאת, סרטי סוני הקצו 25 מיליון דולר. הסרט נקרא על שם סוג אמיתי של קנאביס שנקרא "אננס אקספרס".
ביקורות והכנסות

הסרט זכה בעיקר לביקורת חיוביות. באתר Rotten Tomatoes הסרט קיבל ציון 68%, כשרוב המבקרים שיבחו את המשחק שבסרט (בעיקר של ג'יימס פרנקו). חלק מהמבקרים התלוננו על הוולגריות בסרט, אך ציינו שהסרט עדיין מצחיק.
הסרט זכה להצלחה בקופות ובסוף השבוע הראשון של הסרט הוא הוכרז לסרט עם הפתיחה השנייה הכי טובה של השנה אחרי "האביר האפל" וכיום הכנסותיו עומדות על 101,549,277 דולרים.
אפשרות לסרט המשך

ג'אד אפאטו הכריז שישנה סבירות גבוהה לסרט המשך, אך נכון להיום טרם נמסרה הודעה רשמית בנושא.
בשנת 2013 ב-1 באפריל שוחרר סרטון כביכול-פרומו לקראת סרט המשך.
בסרטון שיחקו רוגן, פרנקו, מקברייד ורובינסון את הדמויות מהסרט הראשון וג'ונה היל הופיע בתור וודי הרלסון.
בהמשך התברר שהסרטון היה חלק ממתיחת 1 באפריל במטרה לקדם את הסרט "סוף.".
על פי רוגן וגולדברג, הסרט הביתי שמוצג ב"סוף." מתאר את חזונם לסרט המשך.
הערות שוליים

1 2  נתוני הסרט פיינאפל אקספרס מאתר Box Office Mojo, כניסה אחרונה ב-15 בינואר 2014
פורטרס קורמנד

פורטרס לאמי-ווד קורמנד (בהונגרית: Fortress Lami-Véd Körmend) היא קבוצת כדורסל הונגרית מהעיר קורמנד במערב הונגריה. המתמודדת בליגת העל ההונגרית וביורופקאפ.
היסטוריה

הקבוצה נוסדה בשנת 1962. בסיום עונת 1974/75 העפילה הקבוצה לליגה הבכירה. החל מאמצע שנות השמונים ממוקמת הקבוצה באופן קבוע בצמרת הטבלה ומסיימת באחד המקומות הראשונים. בעונת 1986/87 זכתה הקבוצה באליפות הראשונה. במהלך שנות התשעים זכתה הקבוצה 6 פעמים בגביע ההונגרי.
היסטוריה > אירופה

בעונת 1987/88 הפכה למועדון ההונגרי הראשון המשתתף במסגרת אירופאית בגביע קוראץ'. בהמשך השתתפה גם בגביע ספורטה.  בעונת 2008/09 הפסידה הקבוצה במוקדמות היורוצ'לנג' לקבוצת אייפל-טאוור דן בוס בסיכום שני מפגשים.
הקבוצה מארחת באולם הספורט סנטהי שפירושו: "מקדש", המכיל 2,400 מקומות ישיבה.
תארים והישגים

הליגה ההונגרית :
אליפות (3): 1987, 1996, 2003
מקום שני: 1990, 1992, 1997, 2002, 2007, 2008
חצי גמר: 1985, 1994, 2001, 2006, 2010, 2011, 2012
הגביע ההונגרי :
זכייה (7): 1990, 1993, 1994, 1995, 1997, 1998, 2016
גמר: 1999, 2007
חצי גמר: 1989, 1992, 1996, 2003, 2008, 2009, 2012
שחקני עבר

הונגריה אישטוון נמץ
ארצות הברית קאסיב פאוול
פיצה רומאית

| --- | --- |

 
 מאכלים
 סוג:  פיצה 
 מוצא:  איטליה 
 מרכיבים עיקריים:  בצק, גבינה צהובה 
 
פיצה רומאית או רומאנית (באיטלקית: Pizza Romana) היא סגנון של פיצה שמקורה ברומא, אך נפוצה כיום גם מחוץ לה, בעיקר במרכז איטליה.
בניגוד לפיצה נפוליטנה, המוכרת תחת איכות Traditional Speciality Guaranteed) TSG) לפי האיחוד האירופי ועל ידי אונסק"ו כמורשת תרבותית בלתי מוחשית, אין כיום הכרה מקבילה לפיצה רומאית, ובהתאם לכך אין הגדרה רשמית מוסכמת לגביה.
סוגי פיצות רומאיות

ישנם שלושה סגנונות שונים של פיצה העשויים להתייחס לפיצה רומאית באיטליה:
סוגי פיצות רומאיות > פיצה אל-טליו

פיצה אל-טליו (באיטלקית: Pizza al taglio) או פיצה על משקל - זו בדרך כלל מגיעה בפרוסות מלבניות, ולרוב יש בסיס בצק עבה יותר, בדומה לפוקאצ'ות. היא נאכלת לרוב כאוכל רחוב יום-יומי או טייק אוויי.
סוגי פיצות רומאיות > פיצה עגולה

פיצה עגולה (באיטלקית: Pizza tonda) - פיצה עם בסיס בצק דק. זו הפיצה הנפוצה ביותר המוגשת בעת ישיבה במסעדות ברומא, וכן זהו ככל הנראה הסגנון הנפוץ ביותר של פיצה במסעדות ברוב אזורי איטליה. לפעמים זו מכונה 'פיצה נמוכה' (Pizza bassa) כדי להבדיל מ'פיצה גבוהה' (הסגנון הנפוליטני). אחד ההבדלים העיקריים במרכיבי הבצק בהשוואה לסגנון הנפוליטני הוא בתוספת השמן התורמת לפריכות המתקבלת, המתואר באמצעות המילה "scrocchiarella", כינוי אונומטופי מקומי עבור סוג פיצה זה בניב הרומנסקו.
סוגי פיצות רומאיות > פינסה

פינסה (באיטלקית: Pinsa) - פוקצ'ה שמוצאה באזור לאציו, האופיינית למטבח הרומאי. זו הייתה ידוע כבר ברומא העתיקה והייתה, כמו גם היום, מנה פופולרית מאוד, המשמשת לעיתים קרובות לליווי מאכל נקניקים וגבינות במקום לחם. השם 'פינסה' מקורו מהמילה "Pinsare" (מלטינית: "Pinsere", שפירושה "להאריך"), פועל שמסביר גם את צורתה העגלגלה בעובי של כשני סנטימטרים. הפינסה עשירה מאוד בחלל בתוך הבצק, שהופך אותה פריכה מבחוץ ורכה מבפנים.
ראו גם

פיצה נפוליטנה
פיצה אל-טליו
פיצה עגולה
פינסה
ערפיח

ערפיח מלאכותי, שנוצר לצורך צילום סרט, נועד לשחזר את אווירתה של לונדון הוויקטוריאנית, שהתאפיינה בערפיחים כבדים ותכופים
עַרְפִּיחַ הוא זיהום אוויר אביך הנוצר כתוצאה משילוב בין ערפל ופיח. הערפיח מופיע לרוב באזורים עירוניים צפופים בהם מתרחשת פליטת מזהמים רבים, לרוב כתוצאה מכלי רכב רבים או מפעלי תעשייה.
המזהמים בערפיח הם חלקיקי עשן ואבק, פחמן חד-חמצני ותרכובות חנקן, ואלה גורמים לתגובות כימיות באוויר (ערפיח פוטוכימי) היוצרות מזהמים נוספים כמו האוזון ותרחיפים אורגניים רעילים. כאשר טיפות הערפל סופחות אליהן את חלקיקי המזהמים נוצר ערפל בגוון צהוב, הוא הערפיח. בתנאים רגילים הוא מתפזר במרומי האטמוספירה אולם, בתנאים הפוכים כאשר הלחץ הברומטרי נמוך דווקא בשכבות התחתונות וגבוה בשכבות העליונות, אין הערפיח מתפזר ובמקומות בהם הזיהום גדול במיוחד, הוא אף נעשה קבוע כבערים גדולות בעולם (לוס אנג'לס ולונדון, למשל).
בשל הרכבו הכימי עלול הערפיח להיות גורם קטלני, ומדי שנה בשנה הוא גובה מיליוני קורבנות, במיוחד קשישים או אלה הסובלים מקשיי נשימה. כן הוא גורם למחלות ריאה והתקפות אלרגיה שונות.
כיום ישנן מספר דרכים שביכולתן לצמצם את תופעת הערפיח או למנוע אותה כליל. דרכים אלו מסתכמות בעיקר בצמצום מזהמים על ידי הגבלות על תנועה ברכב באזורים עירוניים או מעבר לצריכת דלק יעילה יותר ופחות מזהמת.
בנוסף על השפעותיו הרעילות, הערפיח מוריד את הראות האטמוספירית.
הערות שוליים

↑  Sverre Vedal, Can facemasks help reduce the negative health impacts of air pollution?, The Conversation (באנגלית)
| --- | --- |
בקרת זהויות :  NLI: 987007293855705171  GND: 4055320-6  LCCN: sh85000519  LNB: 000193828  NKC: ph125713